Passio Olavi

Passio Olavi, egentlig Passio et miracula beati Olavi (Hellig Olavs lidelse og undergjerninger eller Hellig Olavs liv og jærtegn) er en samling legender omkring den norske rikshelgenen Olav den hellige. Teksten ble antagelig samlet mens Øystein Erlendsson var erkebiskop i Nidaros (1159–1188), og er muligens skrevet av Øystein selv.

Egil Kraggerud daterer Passio Olavi til ca. 1150-1160.

Teksten finnes i to versjoner; den lange er kjent i en norrøn utgave fra Gammelnorsk homiliebok, og skulle leses ved Olsok. En kortere versjon på latin må ha hatt vid utbredelse, og er funnet flere steder i Europa: England, Frankrike, Wien, Finland.  Den lange versjonen er også kjent i et engelsk håndskrift, fra Fountains Abbey i York, som var Lyseklosterets moderkloster.

Moderne utgaver 
 Passio Olavi; lidingssoga og undergjerningane åt den heilage Olav. Omsett av Eiliv Skard; bokbunad ved Carsten Lien. Samlaget, 1930 (Norrøne bokverk; 26)
 Faksimileutgave. Nytt føreord ved Arne Bakken. Samlaget, 1995. ISBN 82-521-4397-0
 Gammelnorsk homiliebok. Oversatt av Astrid Salvesen; innledning og kommentarer ved Erik Gunnes. Universitetsforlaget, 1971
 Faksimileutgave. Pensumtjeneste, 1998. ISBN 82-13-01283-6
 Gjengitt i Draumkvedet, og tekster fra norrøn middelalder, 2004

Referanser

Olav den hellige
Norrøn litteratur
Bokserien Verdens hellige skrifter